Република Србија

ОПШТИНА ЉУБОВИЈА

**-Општинска управа-**

**-Комисија за јавну набавку-**

Број: 404-17/2019-04

25.04.2019. године

Војводе Мишића 45

Љ у б о в и ј а

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **ПРЕДМЕТ**: Одговор Комисије за јавну набавку бр. 1

 Комисији за јавну набавку услуга - Израда Пројекта за грађевинску дозволу и Пројекта за извођење радова за базене – поновљени поступак, редни број ЈН 15/2019, упућене су следеће примедбе на Конкурсну документацију:

**Примедба бр. 1:** У делу појашњења у оквиру Додатних услова – да располаже довољним кадровским капацитетом стоје наведени бројеви потребних лиценци. Између осталог наведена је лиценца број 318 – одговорни пројектант друмских саобраћајница и потенцијални понуђач сматра да треба дозволити и лиценцу 315 – одговорни пројектант саобраћајница, која даје шира овлашћења и омогућава и пројектовање партерног уређења.

**Одговор:** Комисија за јавну набавку прихвата примедбу која се односи на лиценцу 315 и прихвата исту као доказ кадровског капацитета.

**Примедба бр. 2**: У делу доказивања у оквиру Додатних услова – наведен је списак најважнијих закључених и реализованих предметних услуга у области нискоградње у претходних 5 година и указује да пројектна документација која је предмет јавне набавке обухвата област и нискоградње и високоградње и хидроградње.

**Одговор**: Комисија за јавну набавку ће као доказ пословног капацитета прихватити закључене и реализоване уговоре у области нискоградње, високоградње и хидроградње

**Примедба бр. 3**: У делу начин и услови плаћања наведено је да је рок максимално 45 дана од завршетка посла и испостављања рачуна, да понуђачу није дозвољено да захтева аванс и да пројектантске куће нису у могућности да финансирају израду пројектне документације без аванса, а при томе чекају наплату у наведеном року по предаји документације, а сам процес израде траје пар месеци.

**Одговор**: Комисија за јавну набавку не прихвата примедбу везану за авансно плаћање.

У складу са прихваћеним примедбама, Комисија за јавну набавку извршиће измене Конкурсне документације.

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**